[{"text_idx": "#000000", "text": "Kuigi to\u0308o\u0308tus mullusega vo\u0303rreldes to\u0303useb, ja\u0308a\u0308b olukord to\u0308o\u0308turul alanud aastal suhteliselt stabiilseks ja palgakasv kiireks, kuid samas ei kata palgato\u0303us a\u0308ra inflatsiooni \u2013 reaalselt ja\u0308a\u0308b inimestele va\u0308hem raha ka\u0308tte."}, {"text_idx": "#000001", "text": "CV Keskuse va\u0308rbamisosakonna juhi Grete Adleri so\u0303nul ei ole kiirelt kasvanud elukalliduse to\u0303ttu paljudel inimestel vo\u0303imalik palgato\u0303usuta toime tulla, mis on kergitanud palgaootuseid ja viinud u\u0308les palgapakkumised."}, {"text_idx": "#000002", "text": "\u201eInimesteta a\u0308ri ei tee ja to\u0308o\u0308andjad on ta\u0308na keerulises seisus, sest kokkuhoiukohad tuleb leida mujalt,\u201c u\u0308tles Adler. Keskmine portaalis pakutav brutopalga vahemik oli 2022. aastal 1361\u20131848 eurot. Enim kasvasid aastaga kontorito\u0308o\u0308tajatele ja spetsialistidele suunatud palgapakkumised, kus pakutav to\u0308o\u0308tasu to\u0303usis 18%. Oskus- ja kutseto\u0308o\u0308tajatele ning ka abito\u0308o\u0308tajatele pakutav palk kasvas samal ajal 11%, teenindus- ja mu\u0308u\u0308gito\u0308o\u0308tajatel 8% ning tippspetsialistidel 7%."}, {"text_idx": "#000003", "text": "Ko\u0303ige kiiremini kasvas pakutav to\u0308o\u0308tasu aga avaliku sektori to\u0308o\u0308kohtadel, kerkides aastaga 15% ja ulatudes 1937 euroni. Ko\u0303ige ko\u0303rgemat to\u0308o\u0308tasu pakuti 2022. aastal arstidele, kinnisvaramaakleritele ja mu\u0308u\u0308gijuhtidele, kus pakutav palk ulatus 10 000 euroni. Pea sama suurt to\u0308o\u0308tasu pakuti ka IT-tippspetsialistidele."}, {"text_idx": "#000004", "text": "Swedbanki hinnangul sel aastal to\u0308o\u0308tute arv ku\u0308ll suureneb, kuid samas to\u0303usis eelmisel aastal to\u0308o\u0308ho\u0303ive va\u0308hemalt viimase 25 aasta ko\u0303rgeima tasemeni. Ka SEB ennustab sama. \u201eKuigi to\u0308o\u0308tus mullusega vo\u0303rreldes to\u0303useb, ja\u0308a\u0308b olukord to\u0308o\u0308turul suhteliselt stabiilseks ja palgakasv kiireks. Viimase tagantto\u0303ukajaks on ka inflatsioon,\u201c u\u0308tles SEBi majandusanalu\u0308u\u0308tik Mihkel Nestor."}, {"text_idx": "#000005", "text": "Baltikumi juhtiva to\u0308o\u0308turu-uuringute firma Figure Baltic Advisory (FBA) viimase uuringu ja\u0308rgi na\u0308evad Baltikumi ettevo\u0303tted peamise probleemina alanud aastal u\u0308likiiret inflatsiooni, mis mo\u0303jutab otseselt nende vo\u0303imekust investeerida ja palku to\u0303sta. Planeeritud keskmine palgakasv ei kata uuringufirma andmeil isegi poolt u\u0308likiirest hinnakasvust, mis ta\u0308hendab, et inimeste reaalpalk va\u0308heneb ka 2023. aastal oluliselt."}, {"text_idx": "#000006", "text": "Luminori peao\u0308konomisti Lenno Uusku\u0308la arvutus na\u0308itab, et u\u0308likiire hinnato\u0303us on keskmise palga saaja vo\u0303imet sa\u0308a\u0308sta ja teha muid kulutusi peale ha\u0308davajalike va\u0308hendanud pea kaks korda. Palgad on Eestis aastaga kasvanud pea 9%, kuid hinnad samal ajal enam kui 21% ning kahe aastaga enam kui 32%. \u201eReaalne, hinnato\u0303usuga kohandatud sissetulek on kahanenud 2018. aasta alguse tasemele. Keskmise palga saajal on kuu eelarves vaba raha ostujo\u0303ud langenud 400 eurolt 250 eurole aasta jooksul. Seepa\u0308rast hoitaksegi kokku toidult ja transpordilt nii palju kui vo\u0303imalik, et va\u0308hegi muude kulutuste taset hoida,\u201c u\u0308tles Uusku\u0308la."}, {"text_idx": "#000007", "text": "Sa\u0308a\u0308stud la\u0308hevad ka rikastel loosi"}, {"text_idx": "#000008", "text": "Swedbanki peao\u0308konomist To\u0303nu Mertsina hinnangul majapidamiste kindlustunne ku\u0308ll eelmise aasta su\u0308gisel veidi paranes, kuid oli ja\u0308tkuvalt va\u0308ga no\u0303rk. \u201eEriti tuntakse alanud aastal muret perede finantsolukorra ja to\u0308o\u0308kaotuse pa\u0308rast. Suur osa inimestest elab palgapa\u0308evast palgapa\u0308evani ehk kuu lo\u0303puks neil hoiuseid alles ei ja\u0308a\u0308,\u201c u\u0308tles Mertsina. Majapidamiste hoiused on Swedbanki andmeil ku\u0308ll ja\u0308tkuvalt tublisti u\u0308le pandeemiaeelse (2015\u20132019) trendi, kuid eelmise aasta lo\u0303pus hakkasid need tasapisi va\u0308henema."}, {"text_idx": "#000009", "text": "\u201eSeega kasutavad inimesed tarbimiseks ja investeeringuteks oma sa\u0308a\u0308stusid,\u201c ja\u0308reldas analu\u0308u\u0308tik. Samas on hoiused koondunud rohkem suuremate sa\u0308a\u0308studega ja to\u0303ena\u0308oliselt ka ko\u0303rgemate sissetulekutega inimeste ka\u0308tte. Citadele panga tellitud ku\u0308sitluse tulemuste ja\u0308rgi on suur osa Eesti inimestest pidanud elu kallinemise to\u0303ttu pidanud piirama oma kulutusi. Ko\u0303ige rohkem, ehk pooled inimestest, on loobunud va\u0308ljas so\u0308o\u0308misest vo\u0303i toidu koju tellimisest, u\u0308le kolmandiku on piiranud kulutusi meelelahutusele, uute riiete ja jalatsite ostmisele ning elektri tarbimisele."}, {"text_idx": "#000010", "text": "Uuringust selgus ka to\u0303siasi, et 31% inimestest on to\u0303usnud elukalliduse to\u0303ttu loobunud raha sa\u0308a\u0308stmisest. Oktoobris oli see veel umbes 15%."}, {"text_idx": "#000011", "text": "\u201eInflatsiooni aeglustumine pidurdab ostujo\u0303u langust ja ja\u0308rgmisel aastal peaks see juba suurenema. Kuna eelmisel aastal kukkus ostujo\u0303ud ehk inflatsiooniga kohandatud netopalk ligi ku\u0308mnendiku vo\u0303rra, siis vo\u0303tab selle taastumine aega mitu aastat,\u201c u\u0308tles Mertsina. Swedbanki prognoosi ja\u0308rgi jo\u0303uab Eesti inimeste ostujo\u0303ud 2021. aasta tasemele alles nelja aasta pa\u0308rast. Ostujo\u0303u langus ku\u0308ll pidurdub, kuid samal ajal suurenevad laenukohustustega majapidamistel laenude tagasimaksed."}, {"text_idx": "#000012", "text": "Suur osa inimestest elab palgapa\u0308evast palgapa\u0308evani ehk kuu lo\u0303puks neil hoiuseid alles ei ja\u0308a\u0308."}, {"text_idx": "#000013", "text": "\u201eSee hakkab neil tarbimist u\u0308ha rohkem piirama. Praeguste turuootuste ja\u0308rgi to\u0303useb kuue kuu euribor selle aasta suveks ligi 4% tasemeni,\u201c selgitas Mertsina. Analu\u0308u\u0308tiku hinnangul ei ole suurel osal arenenud maailmast 2023. aastal pa\u0308a\u0308su majanduskasvu ja\u0308a\u0308misest nullila\u0308hedaseks vo\u0303i isegi va\u0308ikesest majanduslangusest, ent vaatamata negatiivsetele trendidele suudab Eesti majandus 2023. aastal ja\u0308a\u0308da tervikuna siiski plusspoolele, kasvades napi 0,2% vo\u0303rra."}, {"text_idx": "#000015", "text": "\u2022 Koosta eelarve ja pea sellest kinni \u2013 ja\u0308lgi oma kulutusi, kui tahad veenduda, et kasutad iga senti vastutustundlikult ja na\u0308ha, kuhu sinu raskelt teenitud raha kaob.\n\u2022 Automatiseeri sa\u0308a\u0308stmine \u2013 so\u0303lmi pu\u0308sikorraldus, et osa sinu palgast la\u0308heks eraldi sa\u0308a\u0308stukontole.\n\u2022 Investeeri endasse \u2013 vo\u0303ta mo\u0303ni kursus, loe raamatuid vo\u0303i ta\u0308ienda oma oskusi, et suurendada oma teadmisi, enesehinnangut ja teenimisvo\u0303imet.\n\u2022 Ela alla oma vo\u0303imaluste \u2013 sa\u0308a\u0308sta suurte ostude jaoks, et need soetada ilma et peaksid muretsema igakuiste maksete pa\u0308rast, mis ei tundu kunagi kaduvat.\n\u2022 Ja\u0308a\u0308 distsiplineerituks \u2013 a\u0308ra anna impulssostudele ja\u0308rele, ku\u0308sides endalt: kas mul on seda to\u0303esti vaja?\n\u2022 Loo endale meelerahufond \u2013 veendu, et sul on raha ootamatute kulude katmiseks, ideaalis kahe vo\u0303i kolme kuu palga ulatuses."}]